تورکیه، تورکمنیستانلا گوجلو قارداشلیغی ساغلاملاشدیرما و امکداشلیغی بوتون ساحه‌لرده داها دا گلیشدیرمه ایراده‌سینی تایید ائتدی.
خاریجی ایشلر باخانلیغی، تورکمنیستانلا دیپلوماتیک ایلیشکیلرین ۳۰.جو ایل دؤنومو موناسیبتی ایله مئساژ یاییملادی.
مئساژدا، تورکیه‌نین تورکمنیستانین مستقیللیگینی تانییان و بو اؤلکه‌ده ائلچیلیک آچان ایلک اؤلکه اولدوغو وورغولاندی.
ایکی اؤلکه آراسیندا مد‌نی و تاریخی ایلیشکیلره دقت چکیلن مئساژدا،
"ایکیلی ایلیشکیلریمیز و امکداشلیغیمیز آرادان گئچن ۳۰ ایلده خالقلاریمیز آراسین‌داکی کؤکلو تاریخی-مد‌نی باغلاردان گوج آلان  قارداشلیغیمیز اساسیندا قارشیلیق‌لی حؤرمت و اورتاق ماراقلارا اویغون اولاراق هر ساحه‌ده گلیشیب و گوجلنمیشدیر. اورتاق دیلیمیز، مدنیتیمیز، اینانجیمیز و کؤکلریمیز بیزی اورتاق چیخارلارین اؤته‌سینده گؤنول باغی ایله باغلامیشدیر" ایفاده‌لرینه یئر وئریلدی.
